Cuneiform Tablet KTS 1 15
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na im-dí-lim qí-bi-ma um-ma a-mur-DINGIR-ma mì-šu ša ta-áš-ta-pá-ra-ni um-ma a-ta-ma KÙ.BABBAR-áp-kà i sà-al-e tù-uš-té-né-ba-lá-ma ú É ša-ni-ú-tim ni-is-ḫa-tim i-na-sú-ḫu ú ší-lá-tù-kà ma-da-ma ú pè-er-da-tù-kà e-ta-ak-lá-ni a-a-um KÙ.BABBAR-pì ša a-ta lá tí-de₈-ú a-na-ku lu ú-šu-ra-ku mì-ma a-a-kam-ma lá-al-kam-ma lá-al-qé-ma ma-aḫ-ri-kà lá-áš-ku-un-ma li-ba-am lá-dí-na-kum ma-tí ki-ma ša a-da-gu₅-lu-ma i KÙ.BABBAR-áp a-ba-e-šu-nu 10 ma-na.TA KÙ.BABBAR i-na-šu-ru-ni-ma a ší-a-ma-tim i pá-ni a-ba-e-šu-nu ú-šé-bu-lu-ni-ma a-ba-ú-šu-nu i-ša-me-ú-ni-ma li-ba-šu-nu i-lá-mì-nu ma-tí a-mì-a-tim a-na-ku e-pu-uš tù-ṣa-wi ki-ma ša a-wa-tim a-mì-a-tim e-ta-pu-šu-ni-ma li-bi₄ a-ba-e-šu-nu ú-lá-mì-nu-ni-ma a-ba-ú-šu-nu IGI i-li-šu-nu ik-ri-bu-um i-pì-šu-nu ú-ṣí-a-ni lu šu-nu-tù-ma a-wa-tám a-mì-tám a-šùr ú IŠTAR.ZA-AT e ú-ṭá-ḫi-a-ni-ší i-nu-mì ṣa-aḫ-ra-ku-ni-ma a-a-e lá a-ra-du-ú i re-ší-kà a-zi-zu ma-tí-ma ba-za-am ú ší-lá-tám lá ar-ší u₄-ma-am a-na-ku a-na a-ḫi-kà ṣa-aḫ-ri-im ša ke-na-tim-ma a-tù-ru-ma ú wa-dí a-wi-lu-tù-ni e-tí-i a-wa-tim ša ta-ta-wu-ni ú-ul ša ṭup-pì-kà am-tí-ší ú-ul ša a-na-kam e-ba-ru-tí 5 ú 6 a-na ni-kà-sí uš-ta-zi-zu-ni šu-nu-tí-ma ki-a-ma lá aḫ-šu-uḫ-ma ú ri-ḫi-bu-um li-iṣ-bi₄-tí iš-té-en a-ta ì-lí tù-kúl-tí ú ba-áš-tí a-ba-kà lu-ša-lim-ma kur-ba-ma e-en a-šùr ú e-né-kà lá-mur a-na i-bi₄-sà-e KÙ.BABBAR 10 ma-na ú 4 1 ma-na ša a-mu-ru lá ta-áš-ta-na-pá-ra-am ú lu-qú-tí-kà i-ru-qá-ni-ma um-ma a-ta-ma a-ṣé-er a-wa-tám le-pu-šu e-ru-bu ú a-na-ku